**Odborná kvalifikácia pre osoby zodpovedné za colné záležitosti**

**podľa § 87b ods. 1 zákona č. 199/2004 Z. z. Colný zákon a o zmene a doplnení niektorých zákonov**

Dĺžka školenia: 13 dní

Termín školenia: 18.09. – 12.10.2023

Miesto školenia: Bratislava, AFS Trnavská cesta 100 (budova Omnipolis, 3. posch., veľká zasadačka)

Školenie začína o: 8:00 hod.

Cena za školenie: 522,-€ / osoba (cena nezahŕňa poplatok za vykonanie skúšky (66,-€)

Termín na zasielanie prihlášok je najneskôr týždeň pred konaním školenia (t. j. do 11.09.2023)

Maximálny počet účastníkov školenia: 20

Organizátor: Akadémia finančnej správy, Finančné riaditeľstvo SR

**Cieľová skupina:**

Školenie „Odborná kvalifikácia podľa § 87b ods. 1 zákona č. 199/2004 Z. z. colný zákon a o zmene   
a doplnení niektorých zákonov v znení zákona č. 272/2017 Z. z.“ je určené pre osoby zodpovedné za colné záležitosti žiadateľa o získanie statusu schváleného hospodárskeho subjektu alebo žiadateľa o zjednodušené postupy ustanovené v colných predpisoch, napríklad pre výrobcov, dovozcov, vývozcov, špeditérov, colných deklarantov, dopravcov, zasielateľov, sprostredkovateľov a iných. Nakoľko školenie je určené pre osoby, ktoré   
sú zodpovedné za colné záležitosti, nevyhnutnou požiadavkou je veľmi dobrá orientácia v colnej problematike,   
v colných predpisoch (Colný kódex, delegovacie a vykonávacie nariadenia, zákon č. 199/2004 Z. z.) ako aj potreba orientácie v základnej terminológii a skúsenosti s vybavovaním colných formalít.

**Hlavný cieľ kurzu:**

Poskytnúť účastníkom školenia ucelený prehľad o colných predpisoch a predpisoch upravujúcich daň   
z pridanej hodnoty a spotrebnú daň pri dovoze tovaru potrebných pre splnenie odbornej kvalifikácie podľa   
§ 87b ods. 1 zákona č. 199/2004 z. z. colný zákon a o zmene a doplnení niektorých zákonov v znení zákona   
č. 272/2017 Z. z.; prehĺbiť doteraz nadobudnuté vedomosti a rozšíriť teoretické poznatky o príklady z praxe.

**Podrobný popis školenia a obsahová náplň:**

Účastníci školenia sa počas 13 dní oboznámia s colnou problematikou, podľa základných tém   
určených § 10b ods. 3 vyhlášky Ministerstva financií Slovenskej republiky č. 161/2016 Z. z., ktorou sa vykonávajú niektoré ustanovenia zákona č. 199/2004 Z. z. Colný zákon a o zmene a doplnení niektorých zákonov. Školenie prebieha prezenčnou formou vo vzdelávacích priestoroch finančnej správy. Súčasťou školenia sú aj praktické cvičenia. Poslucháči dostanú k dispozícií Spoločný colný sadzobník schválený na príslušný rok pre potreby praktického zatrieďovania tovarov.

**Obsah školenia:**

**18.-21.09.2023 Colný kódex Únie /UCC/ a súvisiace predpisy** (rozsah hodín 28)

* Základné pojmy a príslušná legislatívu.
* Povinnosť súčinnosti deklaranta v praxi a colné zastupovanie.
* Spôsoby výkonu kontroly colnými orgánmi.
* Význam a pravidlá udelenia osvedčenia SHS; význam a výhody držiteľov osvedčení SHS.
* Systém uplatňovania sankcií vo vzťahu k porušeniam; odvolacie konanie a lehoty.
* Povinnosť a spôsob podávania predbežného colného vyhlásenia.
* Pravidlá týkajúce sa colného statusu, prepustenia tovaru do colného režimu, overovanie, prepustenie a nakladanie s tovarom.
* Prepustenie tovaru do voľného obehu a oslobodenie od dovozného cla.
* Osobitné colné režimy.

**25.-26.09.2023 Všeobecné pravidlá pre interpretáciu harmonizovaného systému a kombinovaná nomenklatúra** (rozsah hodín 12)

* Úvod do problematiky.
* Štruktúra všeobecných pravidiel pre interpretáciu harmonizovaného systému a ich použitie.
* Používanie vysvetliviek k HS a ku kombinovanej nomenklatúre.
* Nariadenia Komisie o nomenklatúrnom zatriedení tovaru a rozsudky ESD.
* Problematika záväznej informácie o nomenklatúrnom zatrieďovaní tovaru.

**27.09.2023 TARIC** (rozsah hodín 8)

* TARIC.

**02.10.2023 Pôvod tovaru** (rozsah hodín 8)

* Hlavné pojmy a dôležitosť pôvodu tovaru pre colné konanie.
* Štatút tovaru a pôvodom tovaru.
* Základná právna úprava.8
* Preferenčný a nepreferenčný pôvod tovaru.
* Preukazovanie pôvodu tovaru a dôkazy o pôvode tovaru.
* Dohody, zmluvy, Colná únia, oblasti voľného obchodu a jednostranné poskytovanie preferencií.
* Záväzné informácie o pôvode tovaru.

**03.10.2023 Zákazy a obmedzenia súvisiace s dovozom a vývozom tovaru** (rozsah hodín 8)

* Zákazy a obmedzenia ako obchodno-politické opatrenia.
* Základné oblasti, na ktoré sa zákazy a obmedzenia aplikujú alebo vzťahujú   
  a s vecne príslušné orgány štátnej správy, spravujúce dané obmedzenia.
* Postup pri dovoze, vývoze a tranzite tovaru, ktorý podlieha colnému dohľadu, ale   
  aj colnej kontrole na základe delegovaných oprávnení pre colné orgány.

**09.-10.10.2023 Elektronická komunikácia s colnými orgánmi** (rozsah hodín 12)

* Základy elektronickej komunikácie cez elektronickú podateľňu sekcie colnej   
  pri colnom konaní vo Finančnej správe SR.
* Možnosti podania elektronického colného vyhlásenia.
* Priebeh elektronickej komunikácie pri prepúšťaní do režimu vývoz na úrade vývozu.
* Priebeh elektronickej komunikácie pri prepúšťaní v dovoze – e-dovoz.
* Priebeh elektronickej komunikácie v systéme v NCTS.
* Vypĺňanie elektronického colného vyhlásenia pre dovoz, vývoz a tranzit tovaru.
* INCOTERMS 2010/2020 s príkladmi.

**10.10.2023 EMCS** (rozsah hodín 2)

* EMCS.

**11.-12.10.2023 Colný dlh a colné režimy** (rozsah hodín 14)

* Praktické zásady pre výmer rôznych druhov dovozného cla.
* Postupy pri stanovení výšky záruky cla v rámci colných kvót a antidumpingových  
  / vyrovnávacích ciel.
* Pripočítateľné a nezapočítateľné položky k colnej hodnote a príklady použitia.
* Základ a výpočet SPD.
* Základ DPH, podmienky pre uplatnenie oslobodenia od DPH, zásady vrátenia DPH.
* Výpočet colného dlhu pri jednotlivých colných režimoch v špeciálnych prípadoch.

(ROZSAH HODÍN SPOLU 93)

Osoba, ktorá úspešne absolvovala školenie v rozsahu tém určených vyhláškou Ministerstva financií Slovenskej republiky č. 161/2016 Z. z. a zároveň má vysoké teoretické vedomosti a praktické zručnosti v colnej problematike môže požiadať o vykonanie skúšky na účely získania osvedčenia o odbornej kvalifikácii podľa   
§ 87b ods. 1 zákona č. 199/2004 z. z. colný zákon a o zmene a doplnení niektorých zákonov v znení zákona   
č. 272/2017 Z. z.

Získanie osvedčenia je podmienené úspešným absolvovaním skúšky, ktorá sa skladá z písomnej a ústnej časti. Písomnou časťou sa rozumie absolvovanie e-learningového testu so získaním minimálne 65% správnych odpovedí. Test pozostáva z 30 systémom generovaných otázok tak, aby zahŕňal otázky zo všetkých tém vyhlášky Ministerstva financií Slovenskej republiky č. 161/2016 Z. z. Ústnou časťou sa rozumie zodpovedanie prípadovej štúdie, ktorou účastník školenia preukáže zručnosti pri výpočte colnej hodnoty a dlhu, zatrieďovanie tovaru, uplatnenie zákazov a obmedzení a celkovú orientáciu v colnej problematike. Skúška je vykonaná úspešne vtedy, ak obe jej časti (písomná aj ústna) sú hodnotené slovným vyjadrením „vyhovel“.

Pre prístup ku skúške je nutné podať žiadosť o vykonanie skúšky, ktorá je uverejnená na portáli finančnej správy, spolu s dokladom o úhrade nákladov na skúšku a potvrdením o absolvovaní školenia v rozsahu tém. Potvrdenie o absolvovaní tém školenia v podmienkach finančnej správy vydáva Akadémia finančnej správy   
na základe absolvovania školenia s minimálnou 75% účasťou na školení.

Prípadová štúdia zahŕňa vyplnenie jednotlivých položiek JCD na základe predložených faktúr za tovar   
a faktúr za prepravu a poistenie tovaru. Žiadateľ o skúšku musí vedieť:

* Zatriediť tovar uvedený na faktúre do PPKN a vyhľadať daný tovar v aplikácií TARIC
* Určiť, či sa na tovar vzťahujú zákazy alebo obmedzenia a vedieť uviesť vyžadované dokumenty
* Vypočítať colnú hodnotu na základe predložených faktúr
* Pri prípadovej štúdii na vývoz správne určiť pôvod tovaru a definovať potrebné dokumenty

Úspešným absolvovaním skúšky a získaním osvedčenia táto osoba nadobúda možnosť stať sa osobou zodpovednou za colné záležitosti žiadateľa o status schváleného hospodárskeho subjektu alebo žiadateľa   
o zjednodušené postupy ustanovené v colných predpisoch, čím sa jeho úloha v komunikácii s colnými orgánmi stane kľúčovou.

Prihláseným účastníkom bude zaslaná osobitná pozvánka s ďalšími detailmi o školení.

**Typ osvedčenia:**

„Osvedčenie o úspešnom vykonaní skúšky na účely splnenia podmienky odbornej kvalifikácie“ podľa   
§ 87b ods. 6 zákona č. 199/2004 Z. z. Colný zákon a o zmene a doplnení niektorých zákonov.

**Lektorské obsadenie:**

Lektori finančnej správy, ktorí sú zároveň odborníci s dlhodobou praxou vo finančnej správe.

**Prihlásenie na školenie:**

* vyplnenie prihlášky a zaslanie na e-mailovú adresu: [vzdelavanie@financnasprava.sk](mailto:vzdelavanie@financnasprava.sk)

(<https://vzdelavanie.financnasprava.sk/>)

* prostredníctvom stránky [www.skolenia.sk](http://www.skolenia.sk) a následne Vám bude zaslaná e-mailom prihláška na vyplnenie a spätné zaslanie na e-mailovú adresu:

[vzdelavanie@financnasprava.sk](mailto:vzdelavanie@financnasprava.sk)

**Odporúčané zdroje:**

<https://eur-lex.europa.eu/legal-content/SK/TXT/PDF/?uri=CELEX:02013R0952-20221212>

<https://eur-lex.europa.eu/legal-content/SK/TXT/PDF/?uri=CELEX:02015R2446-20230314>

https://eur-lex.europa.eu/legal-content/SK/TXT/PDF/?uri=CELEX:02015R2447-20230315

<https://eur-lex.europa.eu/legal-content/SK/TXT/PDF/?uri=CELEX:02016R0341-20210315>

<https://www.slov-lex.sk/pravne-predpisy/SK/ZZ/2004/199/20210801>